Falta de pressupost al COPATE per tractar 810 ha a l'Ebre
El pressupost congelat del COPATE impedeix tractar contra el mosquit gairebé un miler d'hectàrees al Delta
La campanya es va poder allargar amb el compromís dels ajuntaments de pagar més biocides i poder tractar fins al setembre
dimecres, 27 de novembre 2019 - 16:06h
Pla general d'una avioneta fent tractaments contra el mosquit sobre espais del delta de l'Ebre | ACN
Els tractaments contra el mosquit al Delta de l'Ebre aquest 2019 s'han fet a gairebé 3.500 hectàrees però la falta de més pressupost ha impedit tractar, entre setembre i octubre, 810 hectàrees més on hauria calgut fer-ho. El Consorci de Polítiques Ambientals de les Terres de l'Ebre (COAPTE) opera amb un finançament congelat des de 2015 mentre que els focus larvaris s'han estès pels canvis morfològics del delta i el canvi climàtic.
Enguany s'han fet 560 tractaments amb BTI i altres biocides. A l'agost el pressupost s'havia esgotat i es va haver de recórrer als ajuntaments per comprar més producte. El COPATE torna a reclamar un conveni que acabi amb les traves administratives que retarden i alenteixen la gestió d'aquestes plagues.
Resignació i enuig a la Terra Alta pel «secretisme» i la manca de diàleg amb què s'han derogat les ZDP
"L'Audiència de Tarragona reitera l'absolució de l'exalcalde del Perelló, jutjat per una construcció il·legal" "Comença la primera fase del nou Parc Fluvial de Deltebre"